recursal/SuperWikiNEXT-32B huggingface dataset:
**Zufar Faatovich Gimayev** (tatarcha: *Зөфәр Фоат улы Гыймаев*, 1951-yil 9-yanvar, Namangan, Namangan viloyati, Oʻzbekiston SSR — 2002-yil 15-fevral, Qozon, Tatariston, Rossiya Federatsiyasi) — sovet va rus hamda tatar rassomi, portretchi. Rossiya Federatsiyasida xizmat koʻrsatgan rassom (2012). Tatariston Respublikasi xalq rassomi (2017), Tatariston Respublikasida xizmat koʻrsatgan sanʼat arbobi (2002). Abdulla Toʻqay nomidagi Tatariston Respublikasi Davlat mukofoti laureati (2005).

Tarjimayi holi
--------------

Zufar Gimayev 1951-yil 9-yanvar kuni Namangan shahri, Teraksoy tumanida tavallud topgan. Otasi Faat Shayxelislamovich Gimayev 2-jahon urushi ishtirokchisi, urushdan soʻng oilasi bilan Oʻzbekistonga surgun qilingan. Onasi Farxijamal Shayxiyevna Gimayeva. Gimayev oilada oʻrtancha farzand boʻlgan boʻlib, bir nafar akasi Ferdinand (1947-yilda tugʻilgan) va bir nafar ukasi Shamil (1954-yilda tugʻilgan) boʻlgan. 1952-yilda otasining surgun davri tugab, oila Qozonga koʻchib ketadi. Gimayev 1966-yilda Qozon sanʼat bilim yurtiga oʻqishga kirib, uni 1970-yilda tugatadi. 1970—1976-yillari Ilya Repin nomidagi Leningrad rassomchilik, haykaltaroshlik va meʼmorchilik institutida (hozirgi Sankt-Peterburg Badiiy sanʼat akademiyasi) oʻqib, rassom va pedagog mutaxassisligi boʻyicha institutni bitiradi. 1980-yilda SSSR Fanlar akademiyasi Qozon ijodiy rassomchilik ustaxonasini tugatgan. Taniqli rassomlar Aleksandr Dmitriyevich Zaysev va Xaris Abdraxmanovich Yakupovdan taʼlim olgan. Gimayev ijodiy faoliyatini dastlab turli rang-tasvir uslublaridan boshlaydi, ayniqsa portret janrida alohida muvaffaqiyatlarga erishgan. Rassomning Abdulla Toʻqay (tatarcha: *Габдулла Тукай*), Salix Saydashev (tatarcha: *Салих Сәйдәшев*), Tufan Minnullin (tatarcha: *Туфан Миңнуллин*), Hasan Tufan (tatarcha: *Хәсән Туфан*), Baki Urmanche (tatarcha: *Бакый Урманче*), Sohibjamal Gizzatullina-Voljskaya (tatarcha: *Сәхибҗамал Гыйззәтуллина-Волжская*) va boshqa tatar madaniyati namoyandalarining portretlari tanqidchilar tomonidan keng eʼtirofga sazovor boʻlgan. Rassom 2022-yil 15-fevral kuni saraton kasalligidan vafot etgan.

Manbalar
--------

1. 1 2 3  Ильина М. Е.*. Гимаев Зуфар Фаатович* (Татарская энциклопедия.), Т. 2, Казань: Институт Татарской энциклопедии Академии наук Республики Татарстан, 2005 — 656 bet.
2. 1 2 3  Файнберг А. Б.*. Художники Татарии*. Ленинград: Издательство «Художник РСФСР», 1983 — 232 bet.
3. ↑  Червонная С. М.*. Гимаев Зуфар Фаатович*, Художники советской Татарии (мастера изобразительного искусства Союза художников ТАССР), Казань: Татарское книжное издательство, 1984 — 462 bet.

|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
Suv kultivatsiyasi, Palena **Suv kultivatsiyasi** — suvda yashovchi organizmlar: baliqlar, qattiq qobiqli hayvonlar, mollyuskalar, suv oʻtlari kabilarni madaniylashtirish jarayonidir. Suv kultivatsiyasi tijoriy maqsaddagi baliqchilikdan farqli ravishda chuchuk va shoʻr suvda yashovchi populyatsiyalarni qisman tabiiy yoki toʻla nazorat ostidagi sharoitlarda yetishtirishni oʻz ichiga oladi. Suv kultivatsiyasi suv oʻsimliklari va baliqlarni koʻpaytirish, oʻstirish va ularni mahsulotlaridan foydalanish bilan shugʻullanadigan suvdagi dehqonchilik sifatida taʼriflanadi. Bu yoʻqolib ketish xavfi ostidagi suv populatsiyalarini qayta tiklash, ularning sogʻlom yashash muhitini yaxshilashga yordam berish uchun, shuningdek savdo va oziq ovqat mahsulotlari uchun ham katta tabiiy manba hisoblanadi. Texnologiya qirgʻoq dengiz suvlarida baliqlarning koʻpayishini rivojlantirib yubordi va dengiz taomiga boʻlgan katta talab sababli okeanga yoʻlni ochib qoʻydi.Suv kultivatsiyasi suvning sifati, oziqlantirish, harorat kabi yashash sharoitlari inson nazoratiga tayanadigan sunʼiy muhitlarda, qirgʻoq yaqinidagi yaxshi himoyalangan sayoz suvlarda va yoki qirgʻoqdan uzoqda ochiq suv, xilma-xil suv toʻlqinlari kabi tabiiy sharoitlarda maxsus atrofi oʻralgan hududlarda olib borilishi mumkin.

Manbalar
--------

1. ↑  „Answers - The Most Trusted Place for Answering Life's Questions". *Answers.com*.
2. ↑  *US Department of Commerce, National Oceanic and Atmospheric Administration* „What is aquaculture?" (EN-US). *oceanservice.noaa.gov*. Qaraldi: 7-dekabr 2022-yil.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ishlab chiqarish vositasi (derivativ)** — shunday shartnomaki, tomonlar uning asosida bazaviy aktivga nisbatan huquqlarga ega boʻladilar yoki baʼzi harakatlarni amalga oshirish majburiyatini oladilar. Bazaviy aktiv qimmatli qogʻoz, indekslar, foizlar, kredit reytingi, xomashyo, valuta, tovar, qimmatbaho metallar va h.k. boʻlishi mumkin.

Turlari
-------

Ishlab chiqarish shartnomalari yoki „birjadan tashqari", yoki birjaviy boʻlishi mumkin. Birinchi variantida derivatlar oʻlchamlari, shuningdek, marjin-kolning bor yoki yoʻqligi borasida tomonlar (qoidaga koʻra, ulardan hech boʻlmasa bittasi moliyaviy muassasa boʻladi) erkin, shartnomalarni biror-bir standartlashtirishlarisiz kelishadilar. Ikkinchi — birja derivatlari variantida shartnoma oʻlchamlari majburiy marjin-koll qilinadigan vositalar sotiladigan birja tomonidan standartlashtiriladi. Bundan tashqari, bunday turda birja doimo muzokaralar yuritayotgan tomonlarining biri boʻlib, barcha operatsiyalarni boshqarish uchun javobgar hisoblanadi. Shuningdek, CFD (narxlardagi farqlar uchun shartnoma) orqali ham savdo qilish mumkin. Bunday shartnoma turi katta moliyaviy harakatlantiruvchi kuch boʻlib xizmat qiladi, negaki operatsiya boshlanishida uncha katta boʻlmagan toʻlov talab qilinadi yoki umuman bunga zarurat boʻlmaydi.

Asosiy turlari
--------------

Forvard — xaridor va sotuvchi kelgusida shartnoma tuzilgan kuni qayd etilgan sanadagi narxda muayyan miqdordagi tovar (tovar yoki moliyaviy aktiv) xarid qilish yoki sotish majburiyatini oladilar.

Fyuchers — aktiv oldi-sotdisi kelgusi sanaga koʻrsatilgan narxda belgilanadigan shartnoma.

Opsiya shartnomasi — sotuvchi va xaridorga tegishli aktivni kelgusida (opsion muddari tugaydigan sanada) oldindan belgilangan narxda (strayk deb ataluvchi opsion sotiladigan narxda) xarid qilish yoki sotish huquqini, lekin majburiyatini emas, beruvchi shartnomadir.

Svop — tomonlar oʻrtasidagi toʻlovlar oqimini kelgusida turli sanalarga belgilaydigan shartnoma.

Manbalar
--------

1. ↑  „Derivative Definition". *investopedia.com*. Qaraldi: 24-mart 2022-yil.
2. ↑  „A Basic Guide To Financial Derivatives". *forbes.com*. Qaraldi: 24-mart 2022-yil.
3. ↑  „CFD brokers". *comparebrokers.co*. Qaraldi: 24-mart 2022-yil.
4. ↑  „Who Is Trading in the Futures Markets and Why It Matters". *agecon.unl.edu*. Qaraldi: 24-mart 2022-yil.
5. ↑  „What is an option?". *investopedia.com*. Qaraldi: 24-mart 2022-yil.
6. ↑  „Regulators are looking at the vastly complicated, fast-growing world of credit derivatives". *money.cnn.com*. Qaraldi: 24-mart 2022-yil.
**Suv osti vodiylari**, suv osti kanʼonlari — dengiz va okeanlar tubining erozion, tektonik kuchlar taʼsirida oʻyilishi natijasida hosil boʻlgan uzun choʻzilgan toʻgʻri yoki egribugri chuqurliklar. Dengiz va okeanlarning materik sayozligi, yon bagʻri va tubida uchraydi. Erozion Suv osti vodiylari daryolarning dengizga quyilish qismining choʻkishi yoki dengiz sathining koʻtarilishi oqibatida hamda quruqlikdan keltirilgan turli mayda jinslarga boy dengiz osti suspenzion oqimlarning ishi natijasida xreil boʻladi. Baʼzi Suv osti vodiylariv. yirik daryolar quyilish yerining davomi hisoblanadi. Dengiz sathining koʻtarilishi natijasida daryolarning suv ostida qolib ketgan vodiylari yaxshi saqlangan (Gudzon, Hind, Kongo va boshqalar). Materik yon bagʻirlarida bunday vodiylar V simon shakldagi joʻyaklarni, nishab akkumulyativ shleyflar va okean tubi tekisliklarida chuq. 50 m dan bir necha yuz m gacha, eni 1–3 km, uz. 100 hatto ming km ga choʻzilgan egribugri vodiylarni vujudga keltiradi. Tektonik Suv osti vodiylariv. okean oʻrtaliq suv osti tizmalari zonalarining markaziy (rift) qismida materik chetlarining yorilishi, sinishidan yuzaga keladi. Suv osti vodiylariv.ning kelib chiqishida muzliklar ham bevosita rol oʻynaydi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Suv qandalalari** (Cryptocerata) - yarim qattiq qanotlilar turkumi. Keng tarqalgan. 6 oilasi bor. Gavdasi 2–120 mm. Tanasi suvda suzishga yaxshi moslashgan. Suv qandalalarining moʻylovi boshi yonidagi chuqurchalarga yashiringan. Oyoqlari kuraksimon; oldingi oyoqlari yordamida oʻljasini tutadi. Suv qandalalari — yirtqich, suvdagi hasharotlar lichinkasi, qisqichbaqasimonlar bilan oziqlanadi. Baʼzan yosh baliqchalarni yeb, baliqchilikka zarar keltiradi. Oʻrta Osiyo suv havzalarida suv chayonlari (5 tur), suv eshakchalari (20 tur), silliq qandalalar (10 ga yaqin tur) va suv gazchilar (7 tur) oilalariga mansub Suv qandalalari tarqalgan.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Qayrat Ermetov** (1984-yil 23-may, Toshkent viloyati, Boʻstonliq tumani, Oʻzbekiston SSR, SSSR) — oʻzbekistonlik togʻ changʻi sportchi. 2006-yilda qishki Olimpiya oʻyinlarida ishtirok etgan.

Tarjimai hol
------------

Qayrat Ermetov 1984-yil 23-mayda Toshkent viloyatining Boʻstonliq tumanida tugʻilgan.

U 2003-yildan togʻ changʻi sporti boʻyicha Oʻzbekiston terma jamoasi tarkibiga kiradi. Ermetov 2003-yil fevral oyida Yaponiyada boʻlib oʻtgan changʻi sporti Xalqaro federasiyasi musobaqasi egidi ostida birinchi marotaba ishtirok etadi.

2004-yil mart oyida u Turkiyadagi musobaqada ikki karra gʻolib boʻladi.

Kayrat Ermetov 2005-yilda Bormiodagi ulkan slalom boʻyicha jahon chempionatida 71-oʻrinni egallaydi va slalom boʻyicha ikkinchi urinishda marraga yetib kelolmaydi.

U 2006-yilda Turindagi qishki Olimpiya oʻyinlarida Oʻzbekiston terma jamoasi tarkibiga kiradi. Slalom boʻyicha ikki urinishda jami 2 daqiqa-yu 20,88 soniya natija koʻrsatib, avstriyalik gʻolib raqibdoshi Benjamin Rayxdan 37,74 soniya ortda qolib, 46-oʻrinni egallaydi. Olimpiyadaning ochilish va yopilish marosimida Oʻzbekiston terma jamoasi bayroqdoriga aylandi.

Shunday qilib, Kayrat Ermetov 2008-yilda sportdagi faoliyatini tugatadi.

Manbalar
--------

1. 1 2 3 4  „ERMETOV Kayrat - Athlete Information". *www.fis-ski.com*. Qaraldi: 25-avgust 2020-yil.
2. ↑  „Olympedia – Kayrat Ermetov". *www.olympedia.org*. Qaraldi: 25-avgust 2020-yil.
**Malaka oshirish**, Kadrlar malakasini oshirish va ularni qayta tayyorlash (OʻzRda) — uzluksiz taʼlim tizimi turlaridan biri, xalq xoʻjaligining barcha sohasida ishlovchi mutaxassislar va rahbar xodimlarning kasbiy bilim va koʻnikmalarini yangilash hamda chuqurlashtirish jarayoni. Kadrlarning raqobatbardoshlik sifatlari hamda bilim va koʻnikmalarining zamon talablariga javob bera oladigan darajada boʻlishini taʼminlaydi. Malaka oshirish va qayta tayyorlash har bir xodimning oʻz mutaxassisligi boʻyicha soʻnggi fan yutuklari, yangiliklari bilan tanishish, ularni oʻzlashtirish, yangi amaliy ish usullari, ilgʻor ish tajribalarini oʻrganishdan iborat ilmiy nazariy hamda amaliy tayyorgarlik jarayoni hisoblanadi. Malaka oshirish va qayta tayyorlash davriyligi turli mutaxassislar hamda rahbar xodimlar uchun turlicha boʻlib, 2—5 yilda 1-marta, zarur hollarda bundan qisqa muddatlarda oʻtkaziladi. Malaka oshirish va qayta tayyorlash universitetlarda, malaka oshirish institutlarida hamda professional qayta tayyorlash huquqiga ega boʻlgan oʻquv markazlarida amalga oshiriladi. Mazkur jarayon ishlab chiqarishdan ajralgan, qisman ajralgan va ajralmagan holda boʻlishi mumkin. Uning shakli Malaka oshirish taʼlim muassasasi tomonidan taʼlim dasturining murakkabligi eʼtiborga olingan holda va buyurmachining u bilan tuzilgan shartnomasi asosidagi ehtiyojlariga muvofiq ravishda belgilanadi. Malaka oshirish va qayta tayyorlash muddati turlicha boʻlib, har bir holda qoʻyilgan maqsad hamda vazifalarga muvofiq belgilanadi. Malaka oshirish va qayta tayyorlash taʼlim muassasasi oʻquv jarayonini maqsadli tashkil etish, taʼlim shakli, uslublari, texnologiyasini qoʻllash orqali tinglovchilarga taʼlim dasturlarini oʻzlashtirishlari uchun zarur sharoitlar yaratadi. Mazkur dasturlar malaka oshirish taʼlim muassasalari tomonidan buyurtmachi eqtiyojlarini, shuningdek, qoʻshimcha kasb taʼlimi dasturlari mazmuni oldiga qoʻyilgan davlat talablarini eʼtiborga olgan holda ishlab chiqiladi, tasdiqlanadi va amalga oshiriladi. Mutaxassislarni professional Malaka oshirish va qayta tayyorlash jarayoni yakuniy davlat attestatsiyasi bilan tugallanadi. Attestatsiyani oʻtkazish tartibi taʼlimni boshqarish boʻyicha tegishli davlat organlari tomonidan belgilanadi. Oʻquv rejasining barcha talablarini bajargan, yakuniy davlat attestatsiyasidan muvaffaqiyatli oʻtgan tinglovchilar Malaka oshirish va qayta tayyorgarlikdan oʻtganligi haqida belgilangan namunadagi diplom yoki sertifikat oladilar. Kadrlar malakasini oshirish va ularni qayta tayyorlash tartibi OʻzR Vazirlar Mahkamasi tomonidan belgilanadi.

Saidqosim Usmonov.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ishlab chiqarish munosabatlari** — keng maʼnoda ijtimoiy i.ch. jarayonida kishilar oʻrtasida bajaradigan vazifalariga bogʻliq holda shakllanadigan munosabatlar (mulkdorlar, tadbirkorlar, boshqaruvchilar, xizmatchilar, yollanma xodimlar, dehqonlar va b.); tor maʼnoda kishilar oʻrtasida moddiy boyliklarni i.ch. ayirboshlash, taqsimot va isteʼmol jarayonida yuzaga keladigan iktisodiy munosabatlar. I.ch.m. kishilar oʻrtasidagi iktisodiy munosabatlarning barcha shakllarini qamrab oladi. Barcha i.ch. iktisodiy munosabatlar ichida i.ch. vositalariga boʻlgan munosabat, mulkchilik shakllari hal qiluvchi rol oʻynaydi. Ayrim iqtisodiy nazariyalar, mas, marksistik siyosiy iqtisodda I.ch.m. mulkchilik munosabatlarini ifodalaydigan va ishlab chiqaruvchi kuchlar rivojlanishi darajasi bilan belgilanadigan, jamiyatda siyosat, mafkura, din, axloq va b.larning bazasini tashkil qiladigan munosabatlar tarzida talqin qilinadi.

Bozor iqtisodiyoti sharoitlarida i.ch. vositalari egalari bilan yollanib ishlovchi xodimlar oʻrtasidagi munosabatlar mehnat shartnomalari asosida shakllanadi. I.ch.m.ning u yoki bu tarixiy konkret shakllari ishlab chikaruvchi kuchlarning taraqqiyot darajasi, ki-shining tabiat ustidan hukmronlik darajasi bilan belgilanadi. Oʻz navbatida, I .ch.m. ishlab chiqaruvchi kuchlar taraqqiyo-tiga taʼsir koʻrsatadi, uni tezlashtiradi yoki sekinlashtiradi (qarang Iqtisodiy tizim).

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Kabsa** ( arabcha:  *kabsah* ) — arabcha guruch aralashmali taom boʻlib, umumiy laganda tortiq qilinadi. Asli kelib chiqishi Saudiya Arabistoni boʻlib, Arabiston yarim orolidagi barcha mamlakatlarda (Saudiya Arabistoni, Quvayt, Bahrayn, Qatar, Birlashgan Arab Amirliklari, Ummon va Yaman) keng tus olgan. Bundan tashqari, Eronning janubida, Isroilning Negev cho'li va Hindistonning Malabar qirg'og'i kabi mamlakatlarda ham topilishi mumkin.

Taom xalq orasida *makbus* ( مكبوس/مچبوس ) nomi bilan ham tanilgan. Taom guruch va go'shtdan tayyorlanadi.

Etimologiyasi
-------------

Nomi *kabasa* so'zidan kelib chiqqan, ( arabcha:  ), so'zma-so'z tarjimasi bosish yoki siqish degan ma'noni anglatadi. Bu pishirishda ishlatiladigan texnikani nazarda tutilib, bu yerda mahsulotlar bitta qozonda pishiriladi (yoki "siqiladi") maʼnosida.

Masalliqlar
-----------

Bu taom odatda guruch (koʻpincha basmati guruchi), go'sht, sabzavotlar va ziravorlar aralashmasidan tayyorlanadi. Kabsaning ko'p turlari mavjud boʻlib, har birining o'ziga xosligi bor.

Oldindan aralashtirilib qoʻyilgan kabsa ziravorlari endi bir nechta brend nomlar ostida ham mavjud. Bular tayyorlash vaqtini qisqartiradi, ammo an'anaviy kabsadan farq qiladigan ta'mga ega bo'lishi ham mumkin. Kabsada ishlatiladigan ziravorlar asosan uning ta'mi uchun asosdir; ular odatda qora qalampir, chinnigullar, kardamon, za'faron, doljin, qora ohak, dafna yaprog'i va muskat yong'og'i.

Ziravorlar bilan birga keladigan asosiy mahsulot bu go'shtdir. Odatda tovuq, echki, qo'zichoq, tuya, mol go'shti, baliq yoki qisqichbaqa go'shti ham ishlatiladi.

Ziravorlar, guruch, go'shtlarga bodom, yong'oqlar va piyoz qoʻshilishi ham mumkin.*Taomni qiyma* ( arabcha:  ) va *daqquslar* ( arabcha:  uyda tayyorlangan arab pomidor sousi) bilan toʻldirish mumkin.

Tayyorlash usullari
-------------------

 Kabsa. Fors ko'rfazidagi arab mamlakatlarida *makbus* nomi bilan ham tanilgan.
Kabsa uchun go'shtni turli yo'llar bilan pishirish mumkin. Go'shtni tayyorlashning eng mashhur usullaridan biri *mandi* deb ataladi. Bu Yamanda paydo bo'lgan qadimiy usul bo'lib, go'sht pishayotgan paytda, yerda yopilgan chuqurlikda mangalda pishiriladi. Kabsa uchun go'sht tayyorlash va uni tortiq qilishning yana bir usuli - bu *masbi usuli bo'lib*, u yerda pishirilgan go'sht yonayotgan cho'g'lar ustiga qo'yilgan tekis toshlarda grill qilinadi. 3-usul, *madgʻut boʻlib,* go'shtni bosimli pishirgichda pishirishni o'z ichiga oladi.

Yana qarang
-----------

* Arab oshxonasi
* Mandi

Manbalar
--------

1. ↑  *The Report: Qatar 2015*. Oxford Business, 22 April 2015. ISBN 9781910068274.
2. ↑  Anissa Helou*. Feast: Food of the Islamic World*, 4 October 2018. ISBN 9781526605566.
3. ↑  „Al Kabsa - Traditional Rice dish". *Food.com*. Qaraldi: 23-iyun 2012-yil.
4. ↑  „How to Make Kabsa". 17-dekabr 2011-yilda asl nusxadan arxivlandi. Qaraldi: 23-iyun 2012-yil.
Kabinet pudingi (ingliz tili. Cabinet pudding, shuningdek, kantsler pudingi (chancellor’s pudding) yoki Nyukasl pudingi (Nyukasl pudingi) — anʼanaviy ingliz shirin pudingi, bugʻda pishirilgan, non, pechene yoki shunga oʻxshash ingredientlardan, masalan, gilos yoki mayiz kabi mevalar bilan. Shirin sous bilan taqdim qilinadi. Kabinet pudingining boshqa versiyalarida jelatin va koʻpirtirilgan krem ishlatilishi mumkin.

Erta retseptlar
---------------

Eng qadimgi retseptlardan birini Djon Mollardning 1836-yildagi „Pazandallik sanʼati, yangi nashr" asarida topish mumkin. :
Krem yoki sutning bir pintini doljin tayoqchasi va ozgina limon qobigʻi bilan oʻn daqiqa qaynatib oling, chorak funt Savoy tortini yoki pechene pechene bilan toʻldiring va soviganida ikki untsiya Jordan bodomini qoʻshing, uni maydalang. Qolipni yog ' bilan yogʻlang, yogʻli qogʻoz bilan yoping, pastki va yon tomonlarga bir necha quritilgan gilos qoʻying, aralashmani unga qoʻshilgan oltita yaxshi koʻpirtirilgan tuxum oqi bilan soling va bir soat ichida toʻrtdan uch qismini qaynoq suv bilan idishga soling. Isteʼmol qilayotganda, sariyog ' va un sousini quying, bir oz oq sharob va konyak, shuningdek, bir oz limon sharbati qoʻshing.

Adabiyotda
----------

Benjamin Disraeli „Vivian Grey" (Vivian Grey, 1826) ning birinchi romanida eslatib oʻtilgan, u yerda bosh qahramon Karabas markiza Karabasni sousli kabinet pudingini qanday qanday tayyorlashni oʻrgatgan. "„London menga tegishli" (London Belongs to me), Janob Josser uning kabinet pudingi oq sous bilan emas, balki muhallabi bilan xizmat qilganda shikoyat qiladi. Jon OʻXarning „terassadan" (Terrace, 1958) romanida Bosh qahramon Alfred Etonga Jeyms D. Makxardi firmasida muhim ish taklif qilinganidan keyin shirinlik uchun puding beriladi.

Manbalar
--------

1. 1 2  Mrs. Beetonʼs Book of Household Management: Chapter 27: Pudding and Pastry Recipes Wayback Machine saytida arxivlandi (2021-04-10).
Accessed 2 June 2009.
2. ↑  
Word Lily: For the love of language
Evelyn Waugh, Scoop, p. 16.
Accessed 2 June 2009.
3. ↑  *The Food Lover's Companion*, Fourth, Barron's Educational Series, Inc, 2007. 6-aprel 2019-yilda qaraldi.
4. ↑  Mollard, John*. The art of cookery* (en). Whittaker & Company, 1836 — 220 bet.
5. ↑  Beaconsfield), Benjamin Disraeli (Earl of*. Vivian Grey* (en). H. Colburn, 1826.
6. ↑  Collins, Norman, 1907-1982.*. London belongs to me*, New, London: Penguin, 2009. ISBN 978-0-14-144233-4. OCLC 271771660.
7. ↑  *From the Terrace*, 2, US: Carroll & Graf Publishers Inc, 1958. ISBN 978-0786706822. „1999 reprint"
**Igor Vitaliyovich Sivuxa** (1970-yil 31-mart, Simferopolda tavallud topgan) — Sovet va ukrainalik futbolchi, himoyachi pozitsiyasida oʻynagan.

Biografiya
----------

Igor Simferopol futboli maktabi tabiyalanuvchisi hisoblanadi. U futbolchilik faoliyatini 1987-yilda „Tavriya" (Simferopol) jamoasida boshlagan, lekin jamoadagi raqobat kuchli boʻlganligi sababli asosan „Tavriya" klubining oʻrinbosarlar jamoasi „Meteor" (Simferopol) klubida oʻynagan (faqat 1987-yil debyut mavsumida, SSSR Kubogida asosiy jamoa takibida 1 ta oʻyinda maydonga tushgan). 1990-yilda Igor Sevastopol shahrining „Chayka" jamoasi tarkibiga koʻchib oʻtdi. Chayka jamoasida oʻz oʻyini bilan muhlislar eʼtiborini joy olgan Igor 1992-yil bahorida u Jitomirdagi „Kimyogar" jamoasi tarkibiga oʻtdi. Kimyogar jamoasi oʻyin uslubiga kirishib ketolmaganligi sababli 1993-yil boshida oʻz jamoasini „Frunzenets" (Frunze) klubi yoʻnalishida oʻzgartirdi. Frunze jamoasida yarim mavsum davomida toʻp surgan xolda 1993-yil yozida u Polsha jamoasi „Staly" (Stalyova Volya)ga bilan shartnoma imzoladi. Staly jamoasidagi raqobat tufayli asosiy tarkibga juda kam kiritildi va shu sababli 1993-yil oktyabr oyida u Qrimga, oʻz vataniga qaytdi. Oʻsha davrda Saki shahrining „Dinamo" (Saki) jamoasiga koʻchib oʻtdi. 1995-yil kuzidan boshlab u „Chayka" (Oxotnikovo qishlogʻi) havaskorlar jamoasi tarkibida musboqalarda ishtirok etdi. 1995-yil may oyida u „Suroj" (Sudak) klubiga oʻtdi va Sudak jamoasi tarkibida 2 ta oʻyin oʻtkazdi. 1996-yilda u „Donbaskraft" (Kramatorsk) havaskorlar jamoasi takibini kuchaytirdi. Biroq keyingi yiliyoq xorijga, bu safar O‘zbekiston Oliy ligasi jamoasi safiga oʻtdi. Igorning navbatdagi xorij jamoasi bu Andijonnning „Andijon" klubi boʻlib, Igor „burgutlar" jamoasi takibida uch yil davomida toʻp surdi. 1999-yilda faoliyatidagi pasayish tufayli futbolchilik faoliyatini yakunladi.

Manbalar
--------

1. ↑  „Сивуха Ігор Віталійович". 17-iyun 2023-yilda asl nusxadan arxivlandi. Qaraldi: 17-iyun 2023-yil.
2. ↑  Profіl gravsya na saytі „Іstorіya Tavrії"
3. ↑  Profіl gravsya na saytі legioner.kulichki.com

Havolalar
---------

* Futbolchining oʻyinlari statistikasi FFU rasmiy saytida Wayback Machine saytida arxivlandi (2019-01-03).
* Futbolchining tashrif qogʻozi UPL rasmiy saytida
* „Ukraina futboli" veb-saytidagi oʻyinchi profili
* Futbolchi profili footbook.ru saytida
**Rokopera** — musiqali teatr janri. 1960-yillarda myuzikl hamda rok musiqannig ifodaviy vositalari negizida yuzaga kelgan ("Sochlar", G. Makdermot, 1967; "Qutulish", T.Lin, 1969 va boshqalar). Unda operaga xos ariya, xor, uvertyura kabi shakllar, shuningdek, monolog, dialog, zamonaviy raqs, yoritish vositalari hamda ovoz chiqarish elektron moslamalari keng qoʻllaniladi. Ijroda simfonik orkestr hamda rok ansambl cholgʻulari qatnashadi. Rokoperada koʻpincha mifologik (diniy), tarixiy mavzular zamonaviy talqinda namoyon boʻladi (Mas, "Iso Masih — superyulduz", E.L. Uebber, 1971). A. Jurbinning "Orfey va Evridika", A. Ribnikovning "Yunona va Avos" Rokoperalari Oʻzbekistonda namoyish etilgan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Milana Vayntrub** (kir. **Милана Вайнтруб**) amerikalik aktrisadir. Millati yahudiy. Reklama, qisqa komediya va teleseriallarda rol oʻynaydi.

Tarjimai holi
-------------

Vayntrub Toshkentda tugʻilgan. Qoʻshma Shtatlarga koʻchib, u yerda Upright Citizens Brigade improvizatsiya komediya truppasida aktrisalikni oʻrgandi.

Vayntrub va Stevie Nelson Live Prude Girls guruhini tuzib, YouTube'da "Let's Talk About Something More Interesting" ("Keling qiziqroq narsalar haqida gaplashaylik") seriyasida suratga tushdi.

Vayntrub *Life Happens*, *Silicon Valley* kabi qator film va telefilmlarda, CollegeHumor videolarida suratga tushib keladi. AT&T reklama kampaniyasida Lily Adams ismli sotuvchi rolini oʻynagan.

Manbalar
--------

1. 1 2 3 4 5  „Meet The Actress Who Plays 'Lily,' Your AT&T Commercial Crush". *Uproxx Media*. uproxx.com (4-aprel 2014-yil). Qaraldi: 16-iyun 2014-yil.
2. ↑  „The Third Annual Backstage 30".  Backstage. Qaraldi: 23-iyul 2014-yil.

Havolalar
---------

* Rasmiy sayti
* Milana Vayntrub IMDbda
* Milana Vayntrub AllMovieda


|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Rojasthonlar** — Hindistondagi xalq. Rojasthon shtatining tub aholisi (19,9 mln. kishi, 1990-yillar oʻrtalari). 400 ming kishi Pokistonda yashaydi. Hinderon guruhiga mansub tilda soʻzlashadilar. Dindorlari — asosan, hinduizm (islom va jaynizm diniga ham)ga eʼtiqod qiladilar. R. savdosotiq, dehqonchilik, chorvachilik, hunarmandchilik (matolarni boʻyash, qogʻoz tayyorlash, charm buyumlar i.ch. metallga ishlov berish), zargarlik, kulollik, suyak va tosh oʻymakorligi bilan shugʻullanadi. R.ning oʻziga xos boy maʼnaviy madaniyati, meʼmorligi, rangtasvir sanʼati, xalq badiiy ijodiyoti mavjud.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Igor Svyatoslavich** (1150-1202) — Novgorod-Seversk (1178 yildan) va Chernigov (1198 yil dan) knyazi. Qad. rus adabiy yodgorligi — Igor polki jangnomasi qahramoni. 12-asr da Kiyev Rusi taxti uchun oʻzaro kurashlarda qipchoqlar (polovetslar) yordamida ishtirok etgan va bu bilan Janubiy Rusni talon-toroj boʻlishiga imkon yaratib bergan. Qipchoqlarning tazyiqi kuchaygach, I. S. boshqa knyazlar bilan ittifoq boʻlib qipchoklar ustiga yurish qilgan (1185). Ruslar Don va Sala daryolari boʻylarida joylashgan qipchoqlar qarorgohiga toʻsatdan hujum qiladilar. Bu paytda qarorgoxda chollar, ayollar, bolalardan boshqa hech kim yoʻq edi, erkaklar safarda boʻlishgan. Ruslar qarorgohni talon-toroj etib, katta oʻlja bilan qaytayotganlarida Qoyali (Ka-galnik) sohilida qipchoqlar tomonidan oʻrab olinib tor-mor keltirilgan, knyazlar, shu jumladan I. S asir tushgan, oʻgʻlini qoldirib oʻzi qochgan. I. S ning ushbu yurishi keyinchalik "Igor polki jangnomasi" asosiy mazmunini tashkil qilgan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
| Milan metropoliteni |
| --- |
| 
 |
| Maʼlumot |
| Davlat | Italiya bayrogʻi Italiya |
| Shahar | Milan |
| Ochilgan vaqti | 1964-yil, 1-noyabr |
| Boshqaruvchi shirkat | Azienda Transporti Milanesi |
| Davlat | Italiya bayrogʻi Italiya |
| Uzunligi | 101 km |
| Stantsiyalari soni | 113 ta |
| Yoʻllari soni | 4 ta |
| Kunlik yoʻlovchilar soni | 1,5 million |
| Yillik yoʻlovchilar soni |  |
| Sxemasi |
| Milan metropoliteni |

**Milan metropoliteni** - tez harakatlanadiga Italiyadagi metropoliten. Milan metropolitenini operatori Azienda Transporti Milanesi hisoblanadi. Milan metropoliteni 4ta linyadan tashkil topgan. 4ta linya turli xil ranglarga bo'linadi. Birinchi linya qizil rangda bo'lib, 1964-yilda qurilgan. Ikkinchi linya yashil rangda bo'lib, birinchi linya qurilgandan 5 yil o'tib, ya'ni 1969-yilda qurilgan. Uchinchi linya sariq rangda bo'lib, 1990-yilda qurilgan. To'rtinchi linya och binafsha rang bo'lib, 2013-yilda qurilgan. Qurilish arxitektorlari Franso Albini, Fransa Helg va Bob Noordlar bo'lgan.

Tarixi
------

Yo'llari
--------

Manbalar
--------

Havolalar
---------
**Kunjut qoʻngʻizi** (Asmaeodra ballioni Gangl.) — qattiqqanotlilar turkumining oltinqoʻngʻizlar oilasiga mansub zararkuvanda hasharot. Oʻzbekiston, Turkmaniston, Tojikiston va boshqa mamlakatlarda uchraydi. Lalmikor xududlarda kunjut, kungaboqar va boshqa soyabongulli begona oʻtlar poyasi oʻzagi bilan ovqatlanadi. Asosan, kunjut poyasi va koʻsaqlariga zarar yetkazadi (hosilining 20% va undan ortigʻini zararlashi mumkin). Zararlangan koʻsaqlar muddatidan ilgari ochilib, urugʻi toʻkilib ketadi, oʻsimlik quriydi. Qoʻngʻizi 4,5—5,5 mm, yaltiroq tanasi doʻmboq shaklda. Qanotining ustida nuqtalardan qosil boʻlgan chiziqlari, juft chiziqlari oraligʻida bir qator oq tukchalari bor. Lichinkaning gʻumbakka aylanish oldidi oʻz. 7 mm, sargʻish yoki oqish. Tanasining oldingi boʻgʻimlari keyingilariga nisbatan keng. Boshi koʻkrak qismining birinchi boʻgʻimigacha choʻzilib kelgan. Lichinkasi oyoqsiz, tanasida tuklari bor. Kunjut qoʻngʻizi lichinkalik davrida kunjut, kungaboqar yoki begona oʻtlarning poyasi ichida qishlab chiqadi. Alr. oyining 2-yarmida ovqatlanib, turgan joyida gʻumbakka aylanadi. Gʻumbaqlik davri 30 kun. Gʻumbakdan qoʻngʻizlar may oyi oxirida uchib chiqadi. Qoʻngʻiz tuxumini kunjut yoki kungaboqar poyasining ichiga yoki novdalariga qoʻyadi. Yiliga bir marta avlod qoldiradi.

Kurash choralari: Kunjut qoʻngʻizigachidamli navlarni ekish, ekinning optimal qalinligini taʼminlash. Yezda va qishda yerni begona oʻtlardan toza tutish, kunjut, kungaboqar poyalarini yoʻqotish, yerni chuqur haydash.

Sulton Alimuhamedov.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Rojiy (maʼnolari).

**Rojiy**, Sulaymonqul usta Suyarqul oʻgʻli (1871 — Qoʻqon — 1924.11.11) -shoir, xattot. Qoʻqon madrasalarida tahsil koʻrgan. R. ishqiy gʻazallar, satirik sheʼrlar, taʼrixlar yozgan. Ularda samimiy muhabbat ulugʻlangan, Birinchi jahon urushi voqealari aks etgan, insonning jamiyatda tutgan oʻrni va qadrqimmatiga baho berilgan. 880 misra sheʼr, 400 dan ortiq maqol va hikmatli soʻzlarni oʻz ichiga olgan "Zarbulmasal" asarida shoirning gumanistik hamda didaktik qarashlari, davrning ijtimoiy masalalariga munosabati aks etgan. P. 20-asr vaqtli matbuotida ham faol qatnashgan. Jumladan, M. Behbudiyning "Oyna" jur.ida uning 2 ta sheʼri bosilgan. R. Navoiyning "Majolis unnafois" va "Hamsat ulmutahayyirin" asarlarini koʻchirgan. R. asarlaridan baʼzilarini oʻz ichiga olgan, Abdulmajid Kotib tomonidan tuzilgan qoʻlyozma bayoz Qoʻqondagi Gʻafur Gʻulom nomidagi adabiyot muzeyida saqlanadi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
Rojakning malaycha varianti.
**Rojak** (*rujak*, indonezcha: *rujak*) ― anʼanaviy Malay, Singapur va Indoneziya taomi boʻlib, xamirdagi meva va sabzavot aralashmasidir.

Taomning koʻplab mintaqaviy variantlari mavjud. Shunday qilib, Malayziya va Singapurda rojak, qoida tariqasida, tvorog, loviya, qaynatilgan kartoshka, qisqichbaqalar, tuxum, loviya novdalari, bodring, karakatitsa achchiq yeryongʻoq sousi bilan ziravorlanib tayyorlanadi; Indoneziyada „mevali" rojak koʻproq mashhur boʻlib, uning asosiy tarkibiy qismlari tofu va turli xil tropik mevalar, masalan, pomelo, mango va ananasdan iborat. Baʼzi hududlarda faqat vegetarian rojak retseptlari mavjud.

Malayziya, Indoneziya va Singapurda rojak milliy taom hisoblanadi va koʻcha sotuvchilari tomonidan ommaviy sotiladi.

Manbalar
--------

1. ↑  „Rujak Kedondong Ulek Terasi – Spicy Indonesian Fruit Salad". 15-iyul 2014-yilda asl nusxadan arxivlandi. Qaraldi: 5-iyul 2014-yil.
2. ↑  „Rujak, Traditional Salad Comes From Indonesia". 6-iyul 2014-yilda asl nusxadan arxivlandi. Qaraldi: 5-iyul 2014-yil.
3. ↑  „Rujak Lontong". 14-iyul 2014-yilda asl nusxadan arxivlandi. Qaraldi: 5-iyul 2014-yil.
4. ↑  „Tamarind-chilli fruit salad – Rujak". 14-iyul 2014-yilda asl nusxadan arxivlandi. Qaraldi: 5-iyul 2014-yil.
**Moskva tuman kengashi** — Sankt-Peterburgdagi Moskovskiy prospektidagi maʼmuriy bino, 1931-1935- yillarda V. G. Daugul va B. M. Serebrovskiy bilan hamkorlikda meʼmor I. I. Fomin tomonidan art deko elementlari bilan yetuk Leningrad konstruktivizmi uslubida qurilgan. 1930-yil Moskva-Narva mintaqasining alohida Moskva va Kirov viloyatlariga boʻlinishi. Hozirgacha binoda Sankt-Peterburgning Moskovskiy tumani maʼmuriyati va boshqa muassasalar joylashgan. Binoning oʻzi aynan prospektning oʻrtasida joylashgan.

Arxitekturasi
-------------

Binoning janubiy qanoti noodatiy shaklga ega — silindr. Uning ichida gumbaz bilan qoplangan katta zal joylashgan. Dastlab, hammom konus shaklida edi, lekin 1970-yillarda qayta qurilgan. Besh qavatli tsilindrning oldida balkonli zinapoyaning baland parallelepipedi joylashgan boʻlib, uning ustida konsolli kanop koʻtarilgan. Konstruktivizmning boshqa misollaridan farqli oʻlaroq, bu holda parallelepiped faqat funktsional yukni koʻtarmaydi — zinapoya dumaloq hajm ichida oʻralgan boʻlib, u erda devorga hech qanday tarzda ulanmagan holda „suzadi". Silindrsimon binoning ichida eng koʻp tashrif buyuriladigan boʻlimlar toʻplangan, ular tashqi perimetr boʻylab joylashgan va sirlangan atriumni chetlab oʻtib, dumaloq galereyalar bilan bogʻlangan.

Bino oʻng qanotdagi katta silindrsimon hajmdan va ikkita oʻzaro perpendikulyar binodan iborat. Yon qismlar prospektning qizil chizigʻiga yaqinlashadi va xiyobon boʻylab choʻzilgan jabha, aksincha, chuqurlashtiriladi, bu ular orasidagi boʻshliqni kurdoner aylantirish imkonini berdi.

Umumiy monumentallik va konstruktivistik funktsional reprezentativlikka qaramay, devorlar, tosh portallar va dekorativ detallarning relyefli ishlovi Art Deco ruhidagi xotiralar bilan konstruktivizmning jiddiyligini biroz xiralashtiradi.

Asosiy maʼmuriy boʻlinmalar uch qavatli uzunlamasına binoda joylashgan edi. Pastki qavatdagi derazalar va ustunlarning gorizontal chiziqlari bu erda asosiy kirish eshigi vestibyulining soddalashtirilgan portikasi bilan farqlanadi. Binoning assimetriyasi auditoriya joylashgan oʻng qanotning burchakli balkonlari bilan taʼkidlangan.

Yana qarang
-----------

* Sankt-Peterburgning maʼmuriy-hududiy boʻlinishi#Sankt-Peterburg maʼmuriy-hududiy tuzilishining rivojlanish bosqichlari

Adabiyotlar
-----------

* Кириков Б. М. Штиглиц М. С.*. Архитектура ленинградского авангарда. Путеводитель*. Коло, 2009 — 178–183 bet. ISBN 978-5-901841-49-5.
* Курбатов Ю. И.*. Петроград — Ленинград — Санкт-Петербург: Архитектурно-градостроительные уроки*. Искусство-, 2008 — 23, 26 bet. ISBN 978-5-210-01622-5.

Manbalar
--------

1. ↑  „Здание администрации Московского района - Архивы Санкт-Петербурга".  spbarchives.ru. Qaraldi: 17-mart 2020-yil.
**Kupyansk** (ukraincha: *Куп'янськ*) — Ukrainaning Xarkov viloyatidagi shahar. U Kupiansk tumanining maʼmuriy markazi boʻlib xizmat qiladi. Shuningdek, bu shaharda viloyat uchun muhim bo`lgan temir yoʻl stansiyasi ham mavjud. Kupyanskda Ukrainaning aholi punktlaridan biri bo'lgan Kupiansk aholi punktining ma'muriy idoralari ham joylashgan.

2020-yil 18-iyulga qadar Kupiansk davlatda katta ahamiyatga ega shahar va Kupiansk shahrining markazi sifatida tan olindi. Shahar 2020-iyul oyida Ukrainaning ma'muriy islohoti doirasida olib borilgan ishlar tufayli tugatiladi, shuningdek bu islohot Xarkov viloyatidagi tumanlar sonini ettitaga qisqartirgan. Kupiansk shahrining hududi Kupiansk tumaniga birlashtiriladi.

Manbalar
--------

1. ↑  „Купянская городская громада" (ru).  Портал об'єднаних громад України.
2. ↑  „Про утворення та ліквідацію районів. Постанова Верховної Ради України № 807-ІХ." (uk). *Голос України* (18-iyul 2020-yil). Qaraldi: 3-oktabr 2020-yil.
3. ↑  „Нові райони: карти + склад" (Ukrainian).  Міністерство розвитку громад та територій України.
**Rojiy Margʻiloniy** (taxallusi; asl ism-sharifi Xoʻjajon Xoʻja Nizomiddin Xoʻja oʻgʻli, 1834 — Margʻilon — 1918) — shoir. Qoʻqon va Buxoro madrasalarida tahsil olgan. Xushxat va savodxon boʻlganligi uchun mirzalik qilgan. Shoirning adabiy merosi 10 ming misraga yaqin: ular gʻazal, muhammas, masnaviy, muammo, ruboiy, tuyuq, qitʼa, fard, taʼrix kabi adabiy janrlarda bitilgan. R. lirik sheʼrlarida pok insoniy sevgini, olijanob fazilatni ulugʻlaydi, zulm va adolatsizlikdan noliydi. "Qozi saylov", "Saylov" hajviyalarida amaddorlarni, poraxoʻr qozilarni tanqid qiladi, oʻz davri saylovining mohiyatini ochib beradi. "Toy", "Toychoq" kabi masnaviylarida mustamlakachilik zulmi ostida qashshoqlashgan xalqning turmushini, ochlik, muhtojlik hukm surayotgan muhitni qoralaydi. R. Dukchi eshon voqeasi haqida ham sheʼrlar yozgan. Hofiz, Jomiy, Alisher Navoiy, Bedil, Fuzuliy, Nodira va Furqat kabi shoirlarning gʻazallariga nazira va taxmislar bitgan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Chatak** (armancha: *Շատախ* *Šatax*) — Turkiyaning Van viloyatidagi tuman, Eron bilan chegaradosh. 2019-yil mart oyida boʻlib oʻtgan mahalliy saylovlarda Adolat va taraqqiyot partiyasidan (AKP) shahar hokimi Abdurrahmon Shaylan saylangan Ekrem Chechen hozirgi Kaymakamdir.

2006-yil 4-sentabrda Turkiyaning janubi-sharqidagi ochiq kafeda portlash oqibatida ikki kishi halok bo'ldi. Bu 2006-yil avgust oyining so‘nggi haftasida Turkiya kurortlari va Istanbulda kamida uch kishining hayotiga zomin bo‘lgan qator portlashlar ortidan sodir bo‘ldi.

Kurdiston Freedom Hawks (TAK) bo'lginchi jangari guruhi bu hujumlarni amalga oshirganini aytdi. Uning veb-sayti 2006-yil 29-avgustda "Turkiyani do'zaxga aylantirishi" haqida ogohlantirgan. Noqonuniy Kurdiston Ishchilar partiyasi (PKK) bilan aloqasi borligi aytilgan guruh xorijlik sayyohlarni mamlakatga sayohat qilmaslikka chaqirgan.

Manbalar
--------

Andoza:Districts of Turkey

1. ↑  *Şafak.* „Van Çatak Seçim Sonuçları – Çatak Yerel Seçim Sonuçları" (tr-TR). *Yeni Şafak* (14-mart 2020-yil). Qaraldi: 14-mart 2020-yil.
2. ↑  „T.C. Çatak Kaymakamlıgı Resmi Wep Sitesi". *www.catak.gov.tr*. Qaraldi: 14-mart 2020-yil.
**Kuntugʻdi** (rus manbalarida Kuntuvdey) (12-asr 2—yarmi) — qoraqalpoqlar (chyornie klobuki) xoni. Rus solnomalarida "Torchesk knyazi" nomi bilan mashhur. 1190-yil Kiyev knyazi Svyatoslav K.ni tuhmat asosida qamoqqa olgan. Biroq Svyatoslavning taxtdoshi Ryurik K.ni "Rusga kerakli jasur kishi" deb ozod qilgan. K. sharmandalikka chiday olmay dashtga, qipchoq xoni Toʻgʻli huzuriga qochib borgan. K.ning kelishidan shod boʻlgan qipchoklar Rusga hujum qilishga tayyorgarlik koʻrganlar. K.ning qipchoqlar bilan qilgan birinchi harbiy yurishi Porosyedagi Churvayev shahri boʻlgan K. uni egallab, yondirib yuborgan, knyaz Churvayning ikki xotini va xizmatkorlarini asir olib qaytgan. Kish faslida K. Toʻgʻlixon (Itoʻgʻli) va Oqqush (Akush) bilan birga yava Porosyega chopqun qilgan. Ryurik janjalni tinch yoʻl bilan bostirish uchun K. bilan sulh tuzishga majbur boʻlgan. Unga koʻra, K.ga bir qancha rus shaharlari berilgan. 1184-yil Konchak bilan boʻlgan jangda rus knyazlari tomonida turib qatnashgan.

..Pletneva S. A. Polovsi, M. 1990.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Katta Qaʼni koʻchasi** — Chilonzor va Uchtepa tumanlari hududini birlashtiruvchi asosiy koʻchalardan biri. Foziltepa va Al-Xorazmiy koʻchalari oraligʻida joylashgan. Uzunligi 4 km atrofida.

Toshkent zilzilasidan soʻng aholini uy-joy bilan taʼminlash maqsadida poytaxtning janubiy-gʻarbida 1968-yil tashkil topgan. 1990-yil 14-mayda Katta Qaʼni nomi berilgan. Koʻcha nomi joyda mavjud boʻlgan avvalgi Katta Qaʼni qishlogʻi va hozirda shu nomdagi mahalla nomi bilan uygʻunlashtirilgan (qishlogʻi „Katta Qaʼni" mahallasi).

Koʻcha yoʻnalishida Chilonzor 20-, 26-mavzelari, Chilonzor tumaniga qarashli „Tinchlik", „Sharq tongi", „Xayrobod", Uchtepa tumaniga qarashli „Katta Qaʼni", „Nurobod" va „Qoziguzar" mahallalari, uy-joy mulkdorlari shirkatlari, maktab va bogʻchalar, savdo majmualari, aholiga servis xizmat koʻrsatish shoxobchalari, marshrut taksilarning boshbekatlari joylashgan. Lutfiy koʻchasi bilan kesishgan. Zargarlik va Izza koʻchalari bilan tutashgan. Koʻcha boʻylab jamoat transporti harakati yoʻlga qoʻyilgan.

Yana qarang
-----------

* Toshkent koʻchalari roʻyxati

Manbalar
--------

1. ↑  *Toshkent. Ensiklopediya*, 2009-yil.
**Otaxon Alamatov** (1947.6.3, Andijon viloyati Marhamat tumani Qoraqoʻrgʻon qishlogʻi) — Oʻzbekiston Qahramoni (1999). Mehnat faoliyatini Marhamat tumanidagi U. Qoraboyev nomli jamoa xoʻjaligida brigada hisobchisi vazifasidan boshlagan (1965), 1978-yildan shu xoʻjalikda brigada boshligʻi. A. rahbarlik qilgan brigada Oʻzbekiston Respublikasining don mustaqilligini taʼminlashda — paxta va don hosildorligini oshirish, sifatli urugʻlik bugʻdoy yetishtirish sohasida uzoq yillar davomida yuqori koʻrsatkichlarga erishdi (bugʻdoy hosildorligi 1998-yilda 84,0 s/ga, 1999-yilda 70 ga ekin maydonning har gektaridan 87,0 s/ga).

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Andoza:Short description

**Hishom III** (arab. هشام الثالث) Andalusdagi so‘nggi Umaviy hukmdori (1026–1031) va xalifalik unvoniga ega bo‘lgan oxirgi shaxs edi.

Chegaradagi viloyatlar gubernatorlari va Kordova aholisi oʻrtasida olib borilgan uzoq muzokaralardan soʻng, Abdurahmon IV ning ukasi Hishom III xalifa etib saylangan. U 1029-yilgacha Kordovaga kira olmagan, chunki shahar Hammudiylarning barbar qo‘shinlari tomonidan bosib olingan edi.

U xalifalikni mustahkamlashga harakat qilgan bo‘lsa-da, soliqlarning ko‘tarilishi musulmon ulamolarining qattiq qarshiliklariga sabab bo‘lgan. Kordovalik patritsiylarining fitnasi bilan vaziri Hakam o‘ldirilganidan keyin, Hishom qamoqqa tashlangan. U qochishga muvaffaq bo‘lgan, lekin 1036-yilda Balaguerda surgunda vafot etgan.

1031-yilda Hishom III ag‘darilgach, xalifalik qulagan. Xalifalikning o‘rnida harbiy jihatdan zaif, ammo madaniy jihatdan rivojlangan toifa amirliklari tashkil topgan.

Manbalar
--------

Tarixi Ibn Xaldun,Bayrut 1996,Darul maktaba
**Beatriz Yasmin Suaris Ferreira** (port.-braz.: *Beatriz Iasmin Soares Ferreira*; tugʻ. 1992-yil 9-dekabr) — braziliyalik bokschisi, 60 kg gacha toifasida ishtirok etadi, Braziliya terma jamoasi aʼzosi. Jahon chempioni (2019), 2019-yilgi Panamerika o'yinlarida chempioni, 2020-yilgi Yozgi Olimpiada oʻyinlarining sovrindori.

Faoliyati
---------

2018-yilda Hindistonda ayollarning boks bo‘yicha o‘rtasida bo‘lib o‘tgan Jahon chempionatida braziliyalik sportchi ikkinchi jangida Koreya Respublikasilik sportchi O Yon Dji hakamlarning alohida qarori bilan mag‘lub bo‘ldi.

2019-yilda Limada (Peru) bo‘lib o‘tgan Panamerika o‘yinlarida 60 kg gacha bo‘lgan vazn toifasida u Argentinalik sportchi Dayana Sanchesni mag‘lub etib, turnirning oltin medalini qo‘lga kiritgan final uchrashuviga yetib keldi.

2019-yilda oktyabr oyida Ulan-udeda boʻlib oʻtgan Olimpiya oldidan Jahon chempionatida braziliyalik sportchi Xitoylik sportchi Van Sunni bir ovozdan magʻlub etib, final uchrashuvini yakunladi. Natijada, boks boʻyicha ayollar oʻrtasidagi oʻn birinchi Jahon chempionatida u jahon chempionligini qoʻlga kiritdi.

2021-yilda Tokioda (Yaponiya) boʻlib oʻtgan Yozgi Olimpiada oʻyinlarida 60 kg dan ortiq vazn toifasida u finalda irlandiyalik ayol Kellie Harringtonga yutqazib, kumush medalni qoʻlga kiritdi.

Manbalar
--------

1. ↑
2. ↑
**Moskva qoʻzgʻoloni** (1382) - Oltin Oʻrda xoni Toʻxtamishning yurishi vaqtida Moskvani tashlab qochgan zodagonlar va knyazlik maʼmuriyati xodimlariga qarshi koʻtarilgan qoʻzgʻolon. Kulikovo jangi (1380)dan soʻng, Oltin Oʻrda oʻz mavqeini tiklash uchun Toʻxtamish boshchiligida Rus yerlariga hujum qilishga qaror qilgan. Moʻgʻullarning yaqinlashib kelayetganidan xabar topgan Moskva knyazi D. I. Donskoy koʻngilli askarlar toʻplash uchun Kostromaga joʻnagan. Shaharliklar "echesi va qoʻshni qishloq deqqonlari Moskva mudofaasini tashkil etishgan. Qamal paytida moskvaliklar Rusda 1marta oʻt ochar qurolni qoʻllab dushman xujumini qaytarishgan, 3 kunlik (23—26 avgust) qamaldan soʻng, Toʻxtamish qoʻshinida boʻlgan SuzdalNijniy Novgorod knyazlari Vasiliy va Semyon Dmitriyevichlarning xo-inligi tufayli Kremlni moʻgʻullar bosib olib, shaharni vayron qilishgan. Moskva qoʻzgʻolonida 24 ming kishi halok boʻlgan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |